ꦫꦺꦮ꦳ꦺꦴꦄꦂꦏꦒꦶꦫꦶꦱꦸꦏꦠ꧀ꦤ

꧋**ꦫꦺꦮ꦳ꦺꦴꦄꦂꦏꦒꦶꦫꦶꦱꦸꦏꦠ꧀ꦤ**(ꦲꦱ꧀ꦩꦥꦼꦥꦫꦧ꧀ꦫꦺꦮ꦳ꦺꦴꦲꦸꦠꦮꦫꦺꦮ꦳ꦶ; )ꦲꦶꦏꦸꦱꦶꦁꦔꦢꦼꦏꦏꦺꦮꦶꦏꦶꦥꦺꦢꦶꦪꦧꦱꦆꦤ꧀ꦝꦺꦴꦤꦺꦱꦶꦪ(ꦮꦧꦆ)꧉ꦫꦺꦮ꦳ꦺꦴꦔꦼꦤ꧀ꦠꦺꦏꦏꦺꦩꦁꦱꦕꦶꦭꦶꦏꦤꦺꦏꦤ꧀ꦛꦶꦥꦶꦤ꧀ꦝꦃꦥꦶꦤ꧀ꦝꦃꦥꦁꦒꦺꦴꦤꦤ꧀ꦩꦶꦠꦸꦫꦸꦠ꧀ꦥꦤꦼꦩ꧀ꦥꦠꦤ꧀ꦩꦏꦂꦪꦮꦺꦴꦁꦠꦸꦮꦤꦺ꧉ꦏꦭꦺꦴꦫꦺꦴꦮꦺꦴꦁꦠꦸꦮꦤꦺꦲꦱꦭ꧀ꦱꦏꦱꦸꦫꦏꦂꦠ꧈ꦗꦮꦠꦼꦔꦃ꧉ꦫꦺꦮ꦳ꦺꦴꦲꦸꦒꦢꦝꦶꦥꦤꦼꦭꦶꦠꦶ꧈ꦮꦶꦫꦱ꧀ꦮꦱ꧀ꦠꦮꦤ꧀꧈ꦭꦤ꧀ꦥꦤꦸꦭꦶꦱ꧀ꦧꦸꦏꦸ꧉

## ꦌꦠꦶꦩꦺꦴꦭꦺꦴꦒꦶ
꧋ꦗꦼꦤꦼꦁꦫꦺꦮ꦳ꦺꦴꦄꦂꦏꦒꦶꦫꦶꦢꦸꦮꦺꦩꦏ꧀ꦤ꧈ꦏꦪꦱꦶꦁꦢꦶꦔꦤ꧀ꦢꦶꦏꦏꦏꦺꦧꦥꦏꦺꦪꦺꦤ꧀ꦫꦺꦮ꦳ꦺꦴꦲꦶꦏꦸꦕꦼꦏꦏ꧀ꦏꦤ꧀ꦱꦏꦠꦼꦩ꧀ꦧꦸꦁꦫꦺꦮ꦳ꦺꦴꦭꦸꦱꦶ꧈ꦲꦩꦂꦒꦢꦶꦭꦲꦶꦂꦫꦏꦺꦲꦶꦁꦱꦱꦶꦄꦒꦸꦱ꧀ꦠꦸꦱ꧀꧈ꦱꦮꦶꦗꦶꦤꦶꦁꦱꦱꦶꦫꦺꦮ꦳ꦺꦴꦭꦸꦱꦶꦠꦸꦩꦿꦥꦶꦁꦧꦁꦱꦆꦤ꧀ꦝꦺꦴꦤꦺꦱꦶꦪ꧉ꦤꦔꦶꦁꦠꦼꦩ꧀ꦧꦸꦁꦲꦶꦏꦶꦧꦶꦱꦲꦸꦒꦩꦺꦩ꧀ꦥꦼꦂꦏꦫꦺꦴꦠꦼꦩ꧀ꦧꦸꦁꦫꦺꦮ꦳ꦼꦂꦱꦗꦼꦫꦺꦴꦤꦶꦁꦧꦱꦥꦿꦚ꧀ꦕꦶꦱ꧀ꦱꦶꦁꦠꦼꦒꦼꦱꦺ"ꦔꦶꦩ꧀ꦥꦶ"꧉ꦠꦼꦩ꧀ꦧꦸꦁꦄꦂꦏꦲꦱꦭ꧀ꦱꦏꦧꦱꦱꦁꦱ꧀ꦏꦼꦂꦠꦱꦶꦁꦠꦼꦒꦼꦱꦺ"ꦒꦼꦤꦶ"ꦲꦸꦠꦮ"(ꦥꦤꦱ꧀)ꦱꦿꦼꦔꦺꦔꦺ"꧉ꦢꦺꦤꦺꦒꦶꦫꦶ꧈ꦱꦶꦁꦲꦸꦒꦲꦱꦭ꧀ꦱꦏꦧꦱꦱꦁꦱ꧀ꦏꦼꦂꦠ꧈ꦠꦼꦒꦼꦱ꧀ꦱꦺ"ꦒꦸꦤꦸꦁ"꧉ꦢꦢꦶꦏꦤ꧀ꦛꦶꦮꦸꦠꦸꦃ꧈ꦱꦁꦧꦥꦔꦉꦥꦏꦺ꧈ꦩꦸꦒ-ꦩꦸꦒꦫꦺꦮ꦳ꦺꦴꦄꦂꦏꦒꦶꦫꦶꦢꦸꦮꦺꦲꦶꦩ꧀ꦥꦺꦤ꧀ꦱꦶꦁꦝꦸꦮꦸꦂꦫꦺꦏꦪꦱꦽꦔꦺꦔꦺ꧉ꦱꦒꦼꦝꦺꦒꦸꦤꦸꦁꦭꦤ꧀ꦠꦼꦫꦸꦱ꧀ꦩꦸꦫꦸꦥ꧀ꦏꦪꦒꦼꦤꦶꦱꦶꦁꦲꦺꦴꦫꦤꦠꦺꦩꦠꦶ꧉

## ꦧꦶꦪꦺꦴꦒꦿꦥ꦳ꦶ
*꧇꧑꧙꧗꧕꧇:ꦄꦩ꧀ꦧꦺꦴꦤ꧀
*꧇꧑꧙꧗꧕꧇–꧇꧑꧙꧗꧘꧇:ꦪꦺꦴꦒꦾꦏꦂꦠ
*꧇꧑꧙꧗꧙꧇–꧇꧑꧙꧘꧑꧇:ꦠꦺꦴꦏꦾꦺꦴ꧈ꦗꦼꦥꦁ
*꧇꧑꧙꧘꧑꧇–꧇꧑꧙꧘꧒꧇:ꦢꦼꦤ꧀ꦥꦱꦂ꧈ꦧꦭꦶ
*꧇꧑꧙꧘꧑꧇–꧇꧑꧙꧘꧒꧇:ꦗꦏꦂꦠ
*꧇꧑꧙꧘꧓꧇–꧇꧑꧙꧘꧖꧇:ꦱꦼꦩꦫꦁ꧈ꦗꦮꦠꦼꦔꦃ
*?:ꦮꦭꦤ꧀ꦢ꧈ꦈꦤꦶꦮ꦳ꦼꦂꦱꦶꦠꦱ꧀ꦄꦼꦫꦱ꧀ꦩꦸꦱ꧀ꦫꦺꦴꦠ꧀ꦠꦼꦂꦢꦩ꧀꧈ꦗꦸꦫꦸꦱꦤ꧀ꦥ꦳ꦶꦭ꧀ꦱꦥ꦳ꦠ꧀ꦌꦏꦺꦴꦤꦺꦴꦩꦶ꧉
*?–꧇꧑꧙꧙꧙꧇:ꦈꦤꦶꦮ꦳ꦼꦂꦱꦶꦠꦱ꧀ꦊꦆꦢꦼꦤ꧀ꦭꦤ꧀ꦚ꧀ꦗꦸꦥꦸꦏ꧀ꦗꦸꦫꦸꦱꦤ꧀ꦱꦱ꧀ꦠꦿꦗꦮ꧉
*꧇꧒꧐꧐꧖꧇–꧇꧒꧐꧐꧙꧇:ꦈꦤꦶꦮ꦳ꦼꦂꦱꦶꦠꦱ꧀ꦊꦆꦢꦼꦤ꧀ꦭꦤ꧀ꦚ꧀ꦗꦸꦥꦸꦏ꧀ꦗꦸꦫꦸꦱꦤ꧀ꦱꦱ꧀ꦠꦿꦗꦮꦏꦸꦤ꧉ꦢꦶꦱꦼꦂꦠꦱꦶꦧꦧꦒꦤ꧀ꦏꦶꦢꦸꦁꦠꦤ꧀ꦠꦿꦶꦏꦝꦶꦫꦶ꧉

꧋ꦲꦚꦂꦲꦶꦏꦶꦫꦺꦮ꦳ꦺꦴꦥꦶꦤꦸꦗꦸꦚꦶꦪꦥ꧀ꦥꦏꦺꦧꦸꦏꦸꦲꦱꦼꦱꦶꦫꦃ:ꦱꦸꦫꦠ꧀-ꦱꦸꦫꦠ꧀ꦩꦭꦪꦸꦩꦮꦄꦏ꧀ꦱꦫꦗꦮꦱꦶꦁꦢꦶꦒꦝꦁꦧꦏꦭ꧀ꦲꦺꦁꦒꦭ꧀ꦏꦧꦧꦂ꧉
## ꦏꦶꦥꦿꦃꦲꦶꦁꦮꦶꦏꦶꦥꦺꦝꦶꦪ 
꧋ꦥꦠꦼꦩꦺꦴꦤ꧀ꦥꦶꦱꦤ꧀ꦤꦤ꧀ꦏꦫꦺꦴꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦱꦶꦪꦤꦭꦶꦏꦠꦁꦒꦭ꧀꧇꧑꧓꧇ꦩꦉꦠ꧀꧇꧒꧐꧐꧓꧇꧉ꦮꦼꦏ꧀ꦠꦸꦱꦼꦩꦤꦫꦺꦮ꦳ꦺꦴꦤꦸꦗꦸꦒꦺꦴꦭꦺꦏ꧀ꦲꦶꦤ꧀ꦥ꦳ꦺꦴꦂꦩꦱꦶꦔꦼꦤꦻꦱꦸꦏꦸꦒꦸꦮꦤ꧀ꦖꦺꦲꦶꦁꦱ꧀ꦥꦚꦺꦴꦭ꧀ꦭꦤ꧀ꦧꦚ꧀ꦗꦸꦂꦤꦼꦩꦸꦱꦮꦶꦗꦶꦤꦶꦁꦱꦶꦠꦸꦱ꧀ꦱꦺꦁꦮꦼꦏ꧀ꦠꦸꦲꦶꦏꦸꦲꦶꦱꦶꦃꦏꦒꦺꦴꦭꦺꦴꦁ"ꦲꦺꦭꦺꦏ꧀"ꦭꦤ꧀"ꦏꦸꦫꦁꦥꦼꦥꦏ꧀ꦲꦶꦤ꧀ꦥ꦳ꦺꦴꦂꦩꦱꦶꦤꦺ"꧉ꦫꦺꦮ꦳ꦺꦴꦤꦸꦭꦶꦩꦔꦼꦂꦠꦺꦤ꧀ꦤꦶꦪꦺꦤ꧀ꦱꦶꦠꦸꦱ꧀ꦲꦶꦏꦸꦧꦶꦱꦢꦶꦧꦼꦱꦸꦠ꧀ꦢꦺꦤꦶꦁꦱꦥꦮꦲꦺ꧈ꦭꦤ꧀ꦱꦧꦚ꧀ꦗꦸꦂꦫꦺꦮꦶꦮꦶꦠ꧀ꦩꦺꦤꦺꦃꦲꦶꦏꦺꦴꦤ꧀ꦠꦿꦶꦧꦸꦱꦶꦲꦶꦁꦱꦶꦠꦸꦱ꧀ꦲꦶꦏꦸ꧉ꦫꦺꦮ꦳ꦺꦴꦧꦚ꧀ꦗꦸꦂꦢꦶꦲꦁꦏꦠ꧀ꦢꦝꦶꦭꦤ꧀ꦥꦶꦱꦤ꧀ꦤꦤ꧀ꦲꦶꦁꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦱꦶꦪꦲꦶꦁꦱꦱꦶꦥ꦳ꦺꦒꦿꦸꦮꦫꦶ꧇꧒꧐꧐꧔꧇꧉ꦲꦶꦁꦠꦲꦸꦤ꧀꧇꧒꧐꧐꧔꧇ꦫꦺꦮ꦳ꦺꦴꦮꦶꦱ꧀ꦠꦝꦶꦤꦫꦱꦸꦩ꧀ꦧꦼꦂꦭꦤ꧀ꦏꦤ꧀ꦛꦶꦄꦏ꧀ꦠꦶꦥ꦳꧀ꦚ꧀ꦗꦸꦫꦸꦁꦩꦺꦝꦶꦪꦔꦼꦤꦻꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦠꦔꦱꦶꦪꦏꦤ꧀ꦛꦶꦲꦸꦩꦸꦩ꧀ꦭꦤ꧀ꦭꦶꦁꦏꦸꦥ꧀ꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦱꦶꦪꦲꦶꦏꦸꦝꦺꦮꦺ꧉ꦄꦂꦠꦶꦏꦼꦭ꧀ꦥꦶꦱꦤ꧀ꦤꦤ꧀ꦱꦶꦁꦢꦶꦒꦮꦺꦪꦲꦶꦏꦸꦔꦼꦤꦻꦥ꦳ꦶꦭ꧀ꦱꦥ꦳ꦠ꧀꧉ꦱꦗꦼꦫꦺꦴꦤꦶꦁꦄꦂꦠꦶꦏꦼꦭ꧀ꦠꦺꦩ꧀ꦥꦺꦴꦫꦺꦮ꦳ꦺꦴꦚ꧀ꦗ꧀ꦭꦺꦤ꧀ꦠꦿꦺꦃꦲꦏꦺꦪꦺꦤ꧀ꦱꦼꦤꦢꦾꦤ꧀ꦏꦧꦺꦃꦮꦺꦴꦁꦧꦶꦱꦩꦺꦤꦺꦃꦲꦶꦏꦺꦴꦤ꧀ꦠꦿꦶꦧꦸꦱꦶꦲꦥꦮꦲꦺ꧈ꦮꦶꦏꦶꦥꦺꦝꦶꦪꦔꦸꦥꦪꦢꦝꦶꦌꦤ꧀ꦱꦶꦏ꧀ꦭꦺꦴꦥꦺꦢꦶꦪꦧꦺꦧꦱ꧀꧈ꦱꦼꦤꦢꦾꦤ꧀ꦲꦤꦮ꦳ꦤ꧀ꦢꦭꦶꦱ꧀ꦩꦼꦭꦸꦩꦿꦃꦲꦺꦲꦺꦴꦫꦱꦸꦮꦺꦲꦩꦂꦒꦧꦶꦱꦢꦶꦢꦺꦠꦺꦏ꧀ꦱꦶꦱꦥꦮꦲꦺꦤꦫꦒꦸꦤꦭꦶꦪꦤꦺ꧉ꦲꦶꦁꦠꦲꦸꦤ꧀꧇꧒꧐꧐꧗꧇꧈ꦫꦺꦮ꦳ꦺꦴꦮꦶꦱ꧀ꦢꦶꦮꦮꦤ꧀ꦕꦫꦻꦢꦺꦤꦶꦁꦖꦶꦕ꧀ꦩꦒꦤꦶꦗ꦳ꦼ(ꦏꦭꦮꦂꦠꦶꦮꦤꦶꦠ)꧈ꦭꦤ꧀ꦱꦗꦼꦫꦺꦴꦤꦶꦁꦮꦮꦤ꧀ꦕꦫꦲꦶꦏꦶꦫꦺꦮ꦳ꦺꦴꦚꦸꦫꦸꦁꦱꦥꦮꦲꦺꦱꦸꦥꦪꦭꦸꦮꦶꦃꦲꦏꦺꦃꦮꦤꦶꦠꦩꦺꦭꦸꦤꦸꦭꦶꦱ꧀ꦲꦶꦁꦮꦶꦏꦶꦥꦺꦝꦶꦪ꧉ꦫꦺꦮ꦳ꦺꦴꦲꦸꦒꦤꦠꦺꦠꦩ꧀ꦥꦶꦭ꧀ꦲꦶꦁꦱꦮꦶꦗꦶꦤꦶꦁꦲꦕꦫꦩꦺꦠꦿꦺꦴꦠꦮ꦳ꦩꦶꦤꦁꦏꦏꦺꦴꦤ꧀ꦠꦿꦶꦧꦸꦠꦺꦴꦂꦄꦏ꧀ꦠꦶꦥ꦳꧀ꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦱꦶꦪ꧉ꦥꦚ꧀ꦗꦼꦤꦼꦔꦤ꧀ꦤꦺꦲꦸꦒꦢꦝꦶꦥꦩ꧀ꦧꦸꦏꦲꦕꦫꦱꦗꦼꦫꦺꦴꦤꦶꦁꦱꦼꦩꦶꦤꦂꦮꦶꦏꦶꦥꦺꦝꦶꦪ꧈ꦱꦭꦃꦱꦶꦗꦶꦤꦺꦢꦶꦱ꧀ꦥꦺꦴꦤ꧀ꦱꦺꦴꦂꦫꦶꦢꦺꦤꦶꦁꦏꦩꦼꦤ꧀ꦠꦿꦶꦪꦤ꧀ꦏꦺꦴꦩꦸꦤꦶꦏꦱꦶꦭꦤ꧀ꦲꦶꦤ꧀ꦥ꦳ꦺꦴꦂꦩꦱꦶꦱꦗꦼꦫꦺꦴꦤꦶꦁꦆꦕꦠꦄꦮꦂꦢ꧀꧇꧒꧐꧐꧗꧇꧈ꦲꦶꦁꦔꦼꦤ꧀ꦢꦶꦥꦫꦥꦼꦱꦼꦂꦠꦤꦩ꧀ꦥ"ꦥꦼꦭꦠꦶꦃꦲꦤ꧀ꦠꦔꦤ꧀"ꦔꦼꦤꦤꦶꦕꦫꦩ꧀ꦧꦼꦱꦸꦠ꧀ꦭꦤ꧀ꦤꦸꦭꦶꦱ꧀ꦲꦶꦁꦮꦶꦏꦶꦥꦺꦝꦶꦪ꧉ꦱꦗꦼꦫꦺꦴꦤꦶꦁꦱꦮꦶꦗꦶꦮꦮꦤ꧀ꦕꦫꦏꦫꦺꦴꦏꦤ꧀ꦠꦺꦴꦂꦧꦼꦫꦶꦠꦄꦤ꧀ꦠꦫ꧈ꦫꦺꦮ꦳ꦺꦴꦚꦠꦏꦏꦺꦪꦺꦤ꧀ꦠꦤ꧀ꦠꦁꦔꦤ꧀ꦠꦸꦩꦿꦥ꧀ꦤꦸꦭꦶꦱ꧀ꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦱꦶꦪꦲꦶꦁꦩꦁꦱꦲꦶꦏꦶꦪꦲꦶꦏꦸꦄꦏꦸꦫꦱꦶꦆꦤ꧀ꦥ꦳ꦺꦴꦂꦩꦱꦶ꧉ꦮꦶꦏꦶꦥꦺꦝꦶꦪꦧꦱꦆꦤ꧀ꦝꦺꦴꦤꦺꦱꦶꦪꦮꦶꦱ꧀ꦲꦤꦲꦶꦁꦥꦼꦫꦶꦁꦏꦠ꧀ꦏꦠꦼꦭꦸꦲꦶꦁꦄꦱꦶꦪꦩꦶꦤꦁꦏꦮ꦳ꦺꦂꦱꦶꦭꦺꦴꦏꦭ꧀ꦮꦶꦏꦶꦥꦺꦝꦶꦪꦱꦶꦁꦥꦭꦶꦁꦫꦶꦏꦠ꧀ꦠꦸꦮꦸꦃꦔꦽꦩ꧀ꦧꦏꦱꦮꦶꦱ꧀ꦱꦺꦗꦼꦥꦁꦭꦤ꧀ꦕꦶꦤ꧉

## ꦫꦸꦗꦸꦏꦤ꧀
## ꦲꦸꦒꦢꦼꦊꦁꦔꦼꦤ꧀ 
* Meursault2004, ꦄꦏꦸꦤ꧀ꦢꦸꦮꦺꦏ꧀ꦏꦺꦫꦺꦮ꦳ꦺꦴꦲꦶꦁꦮꦶꦏꦶꦥꦺꦝꦶꦪꦃꦧꦱꦗꦮ
## ꦥꦿꦤꦭꦚ꧀ꦗꦧ 
* Revo Arka Giri Soekatno di SDA Asia Online
* Revo Arka Giri Soekatno di Tokohindonesia.com
* Revo Arka Giri Soekatno agar Wikipedia berbasa Indonésia
* Aktivis-aktivis situs web pembangun portal komunitas 
* Perpustakaan Nasional Gelar Seminar Pantheisme-Manunggaling Kawula Lan Gusti dalam Naskah Nusantara
* Jendela Dunia - Wikipedia - Revo di YouTube.com dalam acara Metro TV
* Revo Arka Giri Soekatno: Nurturing the Wiki movement
* REVO ARKA GIRI SOEKATNO, Dhoktor Baru Bidang Studi Filologi Jawa